hotchpotch/miracl-hf-unified huggingface dataset:
HMS Manchester (D95)
HMS Manchester (viirinumero D95) oli Britannian Kuninkaallisen laivaston tyypin 42 ohjushävittäjä, joka oli ensimmäinen parannellun kolmannen tilaussarjan alus (Manchester-luokka). Alus on otettiin palvelukseen 1982 ja se poistettiin palveluksesta 2011.
Alus tilattiin Vickers Shipbuilding and Engineering Limitediltä (VSEL) Barrow-in-Furnessista. Sen köli laskettiin 19. toukokuuta 1978 ja alus laskettiin vesille 24. marraskuuta 1980. Alus otettiin palveluskäyttöön 16. joulukuuta 1982.
"HMS Manchester" palveli 1988 "HMS Jupiterin" ja "HMS Londonin" kanssa Persianlahdella suojaten tankkereita. Alus osallistui 1991 Persianlahden sotaan.
Alus saapui 21. helmikuuta 2011 Portsmouthiin, jossa se poistettiin palveluksesta 24. helmikuuta.
Iikka Forss
Iikka Mikael Forss (s. 5. lokakuuta 1976 Helsinki) on suomalainen näyttelijä.
Forssilla on kolmivuotiaasta lähtien kokemusta näyttämöistä, tosin silloin hän harrasti balettia. Lukioaikoinaan hän aloitti tanssiharrastuksensa uudestaan. Sen lisäksi hän harrasti näyttelemistä Teatteri Sudessa. Teatterikorkeakouluun hän haki vuonna 1996, jonne pääsi ensiyrittämällä. Forss on koulutukseltaan teatteritaiteen maisteri, joksi valmistui vuonna 2000.
Forss näytteli vuoden 2000 lopusta lähtien Lahden kaupunginteatterissa, muun muassa "Seitsemän veljeksen" Eeroa, "Piukkojen paikkojen" Jerryä/Daphnea ja "Hamletin" nimihenkilöä. Hänet palkittiin suorituksestaan "Hamletissa" Lahden teatterikerhon Iivari-patsaalla vuonna 2004. Vuonna 2011 hän siirtyi Helsingin kaupunginteatterin näyttelijäkuntaan.
Paitsi teatterissa, Forss on näytellyt myös televisiossa ja elokuvissa. Hänet tunnetaan parhaiten rooleistaan MTV3:n sarjoissa "Korkeajännitystä – eli sähköä kotiin kuljetettuna" (2001) ja "Helsingin herra" (2012). Hän näytteli molemmissa toista päähenkilöä, ensiksi mainitussa sähkömies Juhnua Mikko Kivisen ollessa sähkömies Jahnukainen ja jälkimmäisessä Markku Rautiota Iina Kuustosen ollessa Maisa Sinivuo. Hän oli roolistaan "Helsingin herrassa" ehdolla parhaan miesnäyttelijän Kultaisen Venlan saajaksi.
Valkut
Valkut ("Cephalanthera") on kasvisuku kämmekkäkasvien heimossa. Valkkuihin kuuluu noin 15 lajia.Suomessa kasvaa kaksi valkkulajia, jotka ovat molemmat harvinaisia ja rauhoitettuja kalkkipitoista kasvupaikkaa vaativia kasveja. Valkokukkaista miekkavalkkua esiintyy Ahvenanmaalla ja punakukkaista punavalkkua vain Lohjan seudulla.
Sinilatvat
Sinilatvat ("Polemonium") on kasvisuku sinilatvakasvien heimossa. Siihen kuuluu noin 25 lajia. Suvun tieteellinen nimi "Polemonium" oli jo Dioskorideksen käytössä ennen ajanlaskun alkua.
Suomessa kasvaa kaksi luonnonvaraista sinilatvalajia. Koko maassa Etelä-Lapin korkeudelle kasvava lehtosinilatva on harvinainen alkuperäisenä lehtokasvina, mutta yleinen villiintyneenä koristekasvina. Kellosinilatvaa tavataan etenkin Pohjois-Lapissa, missä se on yleinen muun muassa niityillä ja rannoilla.
Auliot
Auliot ("Abutilon") on kasvisuku malvakasvien heimossa. Siihen kuuluu 100–216 trooppisilla ja lämpimillä alueilla kasvavaa lajia. Aulioiden suvussa on monia koristekasveja. Eräitä lajeja viljellään kuitukasveina Kiinassa.
Auliot ovat enimmäkseen ainavihantia pensaita.
Joidenkin aulioden kukat ovat riippuvia ja niissä on laajentunut verhiö ja kellomainen teriö, jossa on viisi limittäistä terälehteä. Tällaiset kukat ovat sopeutuma lintupölytykseen. Valtaosalla aulioista on kuitenkin enemmän hibiskusten kukkaa muistuttava avoin kukka. Kukan väri on useimmiten keltainen tai oranssi.
Aulioiden suku on levinnyt laajalle lämpimillä alueilla, mutta enemmistö lajeista on peräisin Etelä-Amerikasta. Chilen lauhkeilla alueilla esiintyy ryhmä lajeja, joiden kukat ovat malvanvärisiä ja lehdet karisevia.
Pohjoismaissa ja Suomessa tavataan luonnonvaraisena yksi auliolaji, kelta-aulio ("Abutilon theophrasti"). Se on harvinainen Kaakkois-Euroopasta ja Aasiasta kotoisin oleva satunnaistulokaskasvi.
Useita auliolajeja käytetään huonekasveina:
Auliot viihtyvät hyvin vettä läpäisevässä mullassa aurinkoisessa tai puolivarjoisessa paikassa. Multa ei saa päästä kokonaan kuivumaan. Kasveja voi lisätä pistokkaista.
HMS Gloucester (D96)
HMS Gloucester (viirinumero D96) oli Britannian Kuninkaallisen laivaston tyypin 42 ohjushävittäjä, joka kuului kolmanteen tilaussarjaan (Manchester-luokka).
Alus tilattiin Vosper Thornycroftilta Woolstonista. Sen köli laskettiin 29. lokakuuta 1979 ja alus laskettiin vesille 2. marraskuuta 1982 kumminaan kuningatar Elisabet II:n serkun puoliso Gloucesterin herttuatar Birgitte. Alus otettiin palveluskäyttöön 11. syyskuuta 1985.
Vuonna 1991 alus osallistui Persianlahden sotaan päällikkönään Philip Wilcocks. Sodan aikana alus torjui Sea Dart -ohjuksillaan Silkworm-ohjuksen, joka uhkasi "USS Missouria" ja miinantorjunta-aluksia. Tapahtuma oli samalla ensimmäinen merellä tapahtunut ohjuksella toteutettu ohjustorjunta. Alus selvisi myös kahdesta erillisestä miinaiskusta.
Vuoden 2006 Libanonin sodassa alus oli ensimmäinen Britannian kuninkaallisen laivaston alus, joka evakuoi britannian kansalaisia Beirutista. Alus saapui Beirutiin 18. heinäkuuta ja teki kolme evakuointimatkaa Kyprokselle. Alus oli 2007 Rosythissa telakalla.
Alus oli elokuusta 2010 vuoden 2011 alkuun Falklandinsaarilla partiomatkalla, jonka aikana se pysäytti 26. elokuuta 2010 jahti "Tortugan", jolta takavarikoitiin neljän miljoonan punnan arvosta kokaiinia. Uruguayn hallitus kielsi 20. syyskuuta alukselta pääsyn Montevideoon.
"HMS Gloucester" palasi 23. toukokuuta 2011 Portsmouthiin, jossa se poistettiin palveluksesta 30. kesäkuuta.
Preemio
Preemio tarkoittaa arvopaperin hintaeroa verrattuna toiseen hintaan. Toinen hinta voi olla esimerkiksi nimellishinta tai käypä hinta.
Hintaeron suuruus muodostuu määrästä, jolla tarjousannissa tarjottu hinta ylittää markkinahinnan. Optiokaupassa myyjän kannalta positiivisen hintaeron, myyntivoiton, maksaa option myyjälle eli asettajalle option ostaja.
HMS York (D98)
HMS York (viirinumero D98) oli Britannian Kuninkaallisen laivaston tyypin 42 ohjushävittäjä, joka kuului luokan kolmanteen tilaussarjaan (Manchester-luokka). Alus otettiin palvelukseen 1985 ja se poistettiin palveluksesta 2012.
Alus tilattiin Swan Hunterilta Birkeknheadistä. Sen köli laskettiin 18. tammikuuta 1980 ja alus laskettiin vesille 20. kesäkuuta 1982 kumminaan Lady Gosling. Alus otettiin palveluskäyttöön 9. elokuuta 1985.
"HMS York" osallistui vuoden 1993 Irakin sotaan suojaten lentotukialus "HMS Ark Royalia". Aluksen etukannen 4,5 tuuman tykki päivitettiin Mk8 Mod1 malliksi 2004. Alus evakuoi heinäkuussa 2006 "HMS Gloucesterin" kanssa britannian kansalaisia Beirutista.
Helmikuussa 2010 alus oli tukilaiva RFA Wave Rulerin kanssa sijoitettuna Falklandeille, koska Argentiinan ja Britannian välillä oli kiistaa alueen öljyvarantojen hyödyntämisestä. Helmikuussa 2011 alus oli Maltalla valmiina Britannian kansalaisten evakuointiin Libyasta. "HMS York" saapui 10. maaliskuuta East Coven sotasatamaan Falklandeilla aloittaen aluevesien valvonnan. Alus havaitsi 12. joulukuuta Orkneyn koillispuolella Venäjän laivaston lentotukialus "Admiral Kuznetsovin" saattajineen. Se varjosti venäläistä osastoa viikon ajan.
Seltyn piiri
Seltyn piiri (, ) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1884,4 neliökilometriä. Asukkaita on 11 400 henkeä (vuonna 2010).
Seltyn piiri sijaitsee Udmurtian länsiosassa. Se rajoittuu pohjoisessa Krasnogorskojen, idässä Igran ja Jakšur-Bodjan, kaakossa Uvan ja lounaassa Sjumsin piireihin sekä luoteessa Kirovin alueeseen. Pinta-alasta 40 % on metsää. Tärkein joki on Kilmez. Hyötykaivannaisiin kuuluvat turve, hiekka, sora ja kalkkikivi.
Piiriin kuuluu 9 maalaiskuntaa: Haldy, Kilmez (keskuspaikka Selty), Kolesur, Kopki, Novaja Monja, Selty, Sjuromošur, Uzi ja Valamaz. Hallinnollinen keskus on Seltyn kylä.
Asukkaista 58,4 % on udmurtteja ja 39,4 % venäläisiä. Kaupunkiväestöä ei ole.
Piirin läpi kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Tärkein elinkeino on puunhankinta ja -jalostus. Lisäksi on pellavanjalostuslaitos, tiilitehdas ja rakennusteollisuutta. Maatalous on keskittynyt maidon ja lihan tuotantoon sekä viljan, pellavan ja vihannesten viljelyyn.
Paikallislehtenä ilmestyy "Oktjabr".
HMS Edinburgh (D97)
HMS Edinburgh (viirinumero D97) oli Britannian Kuninkaallisen laivaston tyypin 42 ohjushävittäjä, joka kuului kolmanteen sarjaan (Manchester-luokka). Alus otettiin palvelukseen 1985 ja se poistettiin palveluksesta 2013.
Alus tilattiin Cammell Lairdilta Birkenheadistä. Sen köli laskettiin 8. syyskuuta 1980 ja alus laskettiin vesille 14. huhtikuuta 1983 kumminaan puolustusministeri Michael Heseltinen puoliso Lady Ann Heseltine. Alus otettiin palveluskäyttöön 17. joulukuuta 1985.
"HMS Edinburghin" modernisointi päättyi 1990, ja se palasi palvelukseen varustettuna Phalanx CIWS -järjestelmällä. Alus osallistui 1994 Normandian maihinnousun 50-vuotispäivän laivastokatselmukseen. Se oli 1998 Etelä-Atlantilla, jossa se valvoi Falklandin aluevesiä.
Vuonna 2003 alus osallistui Irakin sotaan, jossa se tuki muun muassa merijalkaväkeä tykillään ja suojasi maihinnousutukialus "HMS Oceania". Alus palasi toukokuussa Portsmouthiin. Alus oli huhtikuussa 2004 Välimerellä osana Naton Välimeren osastoa ja osallistui sen jälkeen operaatio Active Endeavouriin.
Palattuaan Britteinsaarille alus siirrettiin telakalle Rosythissä, mistä se palasi palvelukseen syyskuussa 2005. Alus oli koeajoissa vuoden loppuun.
Selty
Selty (, ) on kylä ja maalaiskunta Udmurtiassa Venäjällä. Se sijaitsee Kilmezin sivujoen Palvaikan varrella 138 kilometriä Iževskistä luoteeseen. Kylä on Seltyn piirin keskus. Asukkaita on 5 600 henkeä (vuonna 2002).
Kylä mainitaan ensimmäisen kerran vuonna 1710. Sen asukkaat ovat etupäässä udmurtteja, venäläisiä ja tataareja.
Seltyn kautta kulkee Kazanin ja Permin välinen Siperian maantie. Iževskiin on maantieyhteys Uvan ja Nylgan kautta. Kylässä toimii maatalousyritys, metsäteollislaitos, turpeentuotantoyritys, tiilitehdas, pellavanjalostamo, leipomo ja meijeri. Siellä on kaksi keskikoulua, taidekoulu, lasten luomistyön keskus, kaksi kulttuuritaloa ja kirjastoa, elokuvateatteri ja piirisairaala.
Kehitysvammaisten valtakunnalliset kulttuuripäivät
Kehitysvammaisten valtakunnalliset kulttuuripäivät on lähes vuosittain eri puolilla Suomea järjestettävä ohjelmallinen viikonlopputapahtuma, joka on kaikille avoin ja saavutettava.
Kulttuuripäivillä jokaisella on mahdollisuus luoda kulttuuria muiden nähtäväksi ja seurata muiden luomaa kulttuuria. Samalla lisätään tietoisuutta kehitysvammaisen ihmisen mahdollisuuksista toimia kulttuuripalvelujen tuottajana ja kokijana.
Suomen ensimmäiset kehitysvammaisten valtakunnalliset kulttuuripäivät järjestettiin Paimiossa vuonna 1984. Siitä lähtien tapahtuma on järjestetty lähes vuosittain. Kulttuuripäivien järjestelyvastuu on erityishuoltopiireillä jotka ovat erikoistuneet erityisryhmiin ja sen vuoksi tapahtuma on aina eri puolilla maata.
Sarapulin piiri
Sarapulin piiri (, ) on kunnallishallintoalue Udmurtian tasavallassa Venäjällä. Vuonna 1926 perustetun piirin pinta-ala on 1970,2 neliökilometriä. Asukkaita on 24 600 henkeä (vuonna 2010).
Sarapulin piiri sijaitsee Udmurtian kaakkoisosassa. Se rajoittuu kaakossa Kambarkan, etelässä Karakulinon, lännessä Kijasovon ja Malaja Purgan sekä pohjoisessa Zavjalovon piireihin, idässä Permin aluepiiriin ja lounaassa Tatarstaniin. Pinta-alasta 26 % on metsää. Seudun läpi virtaa Kamajoki. Hyötykaivannaisiin kuuluvat öljy, turve, hiekka, sora ja savi.
Piiriin kuuluu 17 maalaiskuntaa: Devjatovo, Dulesovo, Jurino, Kigbajevo, Mazunino, Mostovoje, Netškino, Oktjabrski, Olenje Boloto, Šadrino, Severnyi, Ševyrjalovo, Sigajevo, Sokolovka, Tarasovo, Uralski ja Ust-Sarapulka. Hallinnollinen keskus on Sigajevon kylä.
Asukkaista 76,1 % on venäläisiä, 12,3 % udmurtteja, 5,4 % tataareja ja 2,1 % mareja. Kaupunkiväestöä ei ole.
Piirissä tuotetaan öljyä ja turvetta. Lisäksi on konepaja- ja elintarviketeollisuutta. Maatalous on keskittynyt maidon ja lihan tuotantoon sekä viljan, vihannesten ja perunan viljelyyn.
Sigajevo
Sigajevo () on kylä Udmurtiassa Venäjällä. Se sijaitsee Kaman sivujoen Malaja Sarapulkan varrella 7 kilometriä Sarapulista lounaaseen. Asukkaita on 5 800 henkeä (vuonna 2002).
Sigajevosta tuli Sarapulin piirin keskus vuonna 1992. Sen asukkaista valtaosa on venäläisiä.
Kylän kautta kulkee Sarapulin ja Karakulinon välinen maantie. Siellä toimii konepaja, öljyntuotantoyritys ja rakennusteollisuutta. Sigajevossa on keskikoulu, musiikkikoulu, maatalousoppilaitos, lasten luomistyön keskus, kulttuuritalo, kaksi kirjastoa ja poliklinikka.
Paavin valta ja johtoasema
Paavin valta ja johtoasema (: "Tractatus de potestate et primatu papae") on Philipp Melanchthonin vuonna 1537 kirjoittama asiakirja, joka kuuluu luterilaisen kirkon Tunnustuskirjoihin. Kirja käsittelee paavin ja piispojen valtaa.
Melanchthon kirjoitti "Paavin vallan ja johtoaseman" täydennykseksi Augsburgin tunnustukselle ja sen puolustukselle, vaikka sitä on virheellisesti pidetty usein Schmalkaldenin opinkohtien täydennyksenä. Toisin kuin Schmalkaldenin opinkohdat, tämä asiakirja hyväksyttiin jo Schmalkaldenissa, ja se valmistui 17. helmikuuta 1537. Alkuperäistä latinankielistä tekstiä ei enää ole, asiakirjan käänsi saksaksi Weit Dietrich.
Asiakirjan ensimmäinen osa käsittelee paavin, jälkimmäinen piispojen valtaa.
Paavin valta ja johtoasema
HMS London (D16)
HMS London (viirinumero D16) oli Britannian Kuninkaallisen laivaston County-luokan hävittäjä.
Alus tilattiin 6. helmikuuta 1957 Swan Hunterin telakalta ja sen köli laskettiin 26. helmikuuta 1960. Alus laskettiin vesille 7. joulukuuta 1961. Alus otettiin laivastopalvelukseen 4. marraskuuta 1963 ensimmäisenä päällikkönään J. C. Bartosik.
"HMS London" laukaisi ensimmäisen kerran Sea Slug -ohjuksen huhtikuussa 1964 Aberporthin ampuma-alueella. Koulutuksen päätyttyä alus ylitti Atlantin syyskuussa 1964 ja vieraili Bermudalla ja Houstonissa ennen liittymistään vara-amiraali Sir Fitzroy Talbotin johtamaan laivasto-osastoon. Osaston mukana alus vieraili läpäistyään Panaman kanavan Perun, Chilen, Uruguayn ja Brasilian kaupungeissa ennen purjehdusta Tristan da Cunhan kautta Simon’s Towniin, jossa alus vietti joulun ja uudenvuoden. Aluksen matka jatkui Kauko-itään, jossa se vieraili Hongkongissa, Bangkokissa ja Subicissa.
"HMS London" oli viimeinen Britannian kuninkaallisen laivaston alus, joka poistui Maltan laivastotukikohdasta Maltan hallituksen suljettua sotasataman. Alus poistettiin palveluksesta joulukuussa 1981 palveltuaan sitä ennen kuusi kuukautta Länsi-Intiassa, jossa sen miehistö todisti muun muassa Antiguan itsenäistymistä.
Alus myytiin 23. maaliskuuta 1982 Pakistanille, joka liitti sen laivastoonsa nimellä "Babur". Alus poistettiin palveluksesta 1993 ja se myytiin romutettavaksi 1995.
C. J. Box
Charles James Box (1967) on yhdysvaltalainen kirjailija, joka on kotoisin Wyomingista ja asuu perheineen Cheyennen lähistöllä. Hän on kirjoittanut Joe Pickett -sarjaan yhdeksän romaania. Sarjan ensimmäinen, "Open Season", sisältyy New York Timesin vuoden 2001 merkittävien kirjojen listalle. Lisäksi hän on kirjoittanut muita romaaneja.
Lenkkipolun luontokirja
Lenkkipolun luontokirja on Jussi Viitalan vuonna 2009 ilmestynyt teos. Kirjan kustansi Atena.
Aktivistit (elokuva)
Aktivistit on vuonna 1939 valmistunut suomalainen elokuva, jonka on ohjannut Risto Orko. Se on sortovuosien aktivisteista kertova historiallinen draama.
Alkuteksteissä elokuva omistetaan niiden miesten muistolle, ”jotka henkensä hinnalla nostivat kansamme taisteluun sortajaa vastaan”. Tapahtumat sijoittuvat toisen sortokauden loppuaikoihin, vuosiin 1916–1917. Ensimmäisen sortokauden keskeisiä tapahtumia käsitellyt alkujakso jätettiin elokuvan lopullisesta versiosta pois. Se olisi käsitellyt samoja aiheita kuin samana vuonna valmistunut ja hieman aiemmin elokuvateattereihin ehtinyt elokuva "Helmikuun manifesti".
"Aktivistit"-elokuvan kirjapainokohtauksessa oli nähtävissä vaikutteita Nyrki Tapiovaaran elokuvasta "Varastettu kuolema".
Elokuvan ensi-ilta oli 9. huhtikuuta 1939 Helsingissä Kino-Palatsissa ja Scalassa. Elokuva joutui sotien jälkeen 1944 esityskieltoon, josta se vapautui 1986. Yksi erikoisluvan varassa järjestetty näytös oli Elokuva-arkistossa vuonna 1959.
Elokuva on poliittinen sankarikuvaus, jota toisaalta kiitetään taitavasti tehdyksi, myös aikalaiskritiikissä. Toisaalta sen henkilöhahmot ovat yksiviivaisia.
Aikalaisarvioissa keväällä 1939 elokuvaan suhtauduttiin kunnioittavasti mutta kriittisiäkin äänenpainoja kuultiin.
Televisioesityksen yhteydessä eräs kriitikko kiittää elokuvaa jännittäväksi, juokkaaksi, hauskaksi, näyttäväksi, romanttiseksi ja vahvasti tyylitelltyksi. Hänen mielestään se ”kestää kansainvälisenkin vertailun”.
Inhimillinen eläin, eläimellinen ihminen
Inhimillinen eläin, eläimellinen ihminen: Sosiaalisen käyttäytymisen avaimet on eläintutkija Jussi Viitalan vuonna 2003 ilmestynyt kirja. Teos oli Tieto-Finlandia-ehdokkaana vuonna 2005.
Vapaasta tahdosta?
Vapaasta tahdosta? Käyttäytymisen evolutiivinen perusta on Jussi Viitalan vuonna 2005 ilmestynyt kirja. Teoksen julkaisi Atena.
Fox Networks Group
Fox Networks Group (aiemmin Fox International Channels) on 21st Century Fox -mediakonserniin kuuluvan Fox Entertainment Groupin tytäryhtiö, joka omistaa lukuisia televisiokanavia Yhdysvaltain ulkopuolella. Esimerkiksi suomalaisen Fox-kanavan omistaa yhtiön Suomessa toimiva tytäryhtiö Fox Networks Group Oy (aiemmin SuomiTV:tä pyörittänyt Family Channel Oy, jonka News Corporation osti vuodenvaihteessa 2011–2012).
Marraskuussa 2018 ilmoitettiin, että Fox Networks Groupin mediamyynti siirtyy Sanoma Media Finlandille.
Punahousut
Punahousut on vuonna 1939 valmistunut suomalainen elokuva, jonka on ohjannut Ilmari Unho. Elokuva perustuu Valfrid Ahosen näytelmään "Rakuunat tulivat" vuodelta 1934. Elokuvan ulkokuvaukset tehtiin Lappeenrannassa heinäkuussa 1939.
"Punahousut" oli teatterin parissa työskennelleen Unhon ensimmäinen pitkä elokuvaohjaus. Kuvaajana toimi ranskalainen Charles Bauer, joka kuvasi Suomessa useita elokuvia. Hyvän yleisömenestyksen saaneen elokuvan ensi-ilta oli 19. marraskuuta 1939 Kino-Palatsissa Helsingissä.
"Video-oppaassa" vuodelta 1994 Harri Närhi kutsui tätä Unhon esikoisohjausta tavanomaiseksi komediaksi ja antoi sille kaksi tähteä viidestä, mikä vastaa sanallista arviota ”keskinkertainen”.
Jussi Viitala
Jussi Viitala (s. 1940) on suomalainen eläintieteilijä ja tietokirjailija. Hän on työskennellyt dosenttina Jyväskylän yliopiston bio- ja ympäristötieteiden laitoksella ja johtanut Konneveden tutkimusasemaa. Viitala on tutkinut eläinten sosiaalista käyttäytymistä ja kirjoittanut aiheesta kolme kirjaa. Hänen teoksensa "Inhimillinen eläin, eläimellinen ihminen" (2004) oli Tieto-Finlandia-ehdokkaana.
Miten maailma loppuu?
Miten maailma loppuu? on Jussi Viitalan vuonna 2011 ilmestynyt kirja. Teoksen julkaisi Atena.
Etched in Blood
Etched in Blood on amerikkalaisen The Dreaming -yhtyeen debyyttilevy, joka julkaistiin vuonna 2008.
Belgradin yliopisto
Belgradin yliopisto on vanhin ja suurin korkeamman koulutuksen instituutio Serbiassa. Yliopistossa on noin 90 000 perustutkinto-opiskelijaa ja 1 700 jatko-opiskelijaa. Opetushenkilökuntaan kuuluvia on 7000. Belgradin yliopisto koostuu 31 tiedekunnasta ja 8 tieteellisen tutkimuksen instituutista.
Belgradin yliopisto perustettiin 24. syyskuuta 1863 korkeaksi kouluksi (Велика школа). Vuonna 1905 siitä tuli virallisesti yliopisto, mikä tarkoitti perusteellista uudistusta, mm. koko opetushenkilökunta valittiin uudelleen. Vuonna 1905 Belgradin yliopistossa oli 16 varsinaista ja 18 ylimääräistä professoria sekä 778 opiskelijaa. Yliopisto koostui filosofisesta, oikeustieteellisestä, teknillisestä sekä teologisesta tiedekunnasta.
Belgradin yliopistosta ovat kehittyneet ja lopulta omiksi yliopistoikseen irronneet Novi Sadin yliopisto (1960), Nišin yliopisto (1965), Prištinan yliopisto (1970), Podgorican yliopisto (1974) ja Kragujevacin yliopisto (1976).
Hyvän järjestyksen periaate
Hyvän järjestyksen periaate on matemaattinen lause, jonka mukaan jokaisella epätyhjällä luonnollisten lukujen osajoukolla on pienin alkio.
Double A
AA tai Double A (Hangul: 더블에이) on eteläkorealainen pop-yhtye. Se koostuu viidestä jäsenestä; Woosang (johtaja), Aoora, Juwon, Hoik ja Kimchi. Yhtye debytoi vuonna 2011 kappaleellaan "So crazy" (Hangul: 미쳐서 그래).
Yhtye toimii "Wellmade Star M":n alaisuudessa ja on sen ensimmäinen musiikkialan hanke.
Sun Yat-senin muistohalli
Sun Yat-senin muistohalli () on kiinalaiselle vallankumousjohtajalle Sun Yat-senille rakennettu muistohalli. Se sijaitsee Kantonin kaupungissa Guangdongin maakunnassa. Rakennuksen suunnitteli kiinalainen arkkitehti Lu Yanzhi. Muistohallin rakentaminen aloitettiin vuonna 1929, ja se päättyi vuonna 1931. Rakennukseen mahtuu kerralla 3 240 ihmistä. Rakennuksen edessä oleva pronssinen patsas esittää Sun Yat-seniä.
HMS Glamorgan
HMS Glamorgan (viirinumero D19) oli Britannian Kuninkaallisen laivaston County-luokan hävittäjä.
Alus tilattiin Vickers Armstrongilta Barrow-in-Furnessista. Sen köli laskettiin 13. syyskuuta 1962 ja alus laskettiin vesille 9. heinäkuuta 1964. Alus otettiin laivastopalvelukseen 11. lokakuuta 1966.
"HMS Glamorgan" oli modernisoitavana 1977-1979, jolloin aluksen B-torni korvattiin neljällä Exocet-ohjuksen laukaisualustalla. Alus oli 2. huhtikuuta 1982 harjoituksissa Gibraltarin lähistöllä, jolloin se määrättiin liittymään muuhun laivastoon. Alus oli etelään matkattaessa amiraali Woodwardin lippulaivana, kunnes amiraali siirsi komentopaikkansa 15. huhtikuuta lentotukialus "HMS Hermekselle".
Alus tulitti 1. toukokuuta "HMS Arrowin" ja "HMS Alacrityn" kanssa Argentiinan Port Stanleyyn sijoitettuja maajoukkoja. Alukset joutuivat kolmen IAI Dagger koneen maaliksi, jolloin kaksi "HMS Glamorganin" lähistölle pudonnutta pommia aiheutti alukselle lieviä vaurioita. Alus tuki 14. toukokuuta Pebblen saarelle hyökänneitä erikoisjoukkoja ja toukokuun kaksi viimeistä viikkoa alus tulitti Falklandin itärannikon kohteita.
Kesäkuun alussa laivasto-osasto sai täydennyksiä, jolloin "HMS Glamorgan" siirrettiin suojaamaan huoltoaluetta reilun 300 kilometriä rannikosta. Alus kutsuttiin 11. kesäkuuta takaisin tukemaan merijalkaväen taistelua Kahden sisaren vuorella. Alukseen osui 12. kesäkuuta maalta laukaistu Exocet-ohjus, joka repäisi alukseen kolme kertaa viisi metrisen reiän hangaarikanteen ja kaksi kertaa yksi metrisen reiän seuraavaan kanteen. Aluksella syttyi tulipalo ja ohjuksen runko räjäytti hangaarissaan olleen tankatun ja aseistetun helikopterin. Aluksella sai surmansa kolmetoista ja lisäksi runsaasti miehistönjäseniä haavoittui. Tulipalo saatiin kuitenkin sammutettua reilun kahden tunnin työn jälkeen.
Aluksella tehtiin seuraavana päivänä tilapäiskorjauksia ja Argentiinan alueella olleiden joukkojen antauduttua 14. kesäkuuta alus siirrettiin lähemmäs rantaa, missä korjausta jatkettiin. Alus lähti 21. kesäkuuta kotimatkalle ja se saapui 10. heinäkuuta Portsmouthiin oltuaan 104 vuorokautta merellä.
Alus palasi korjausten jälkeen palvelukseen vasta 1983. Vuotta myöhemmin alus tuki Libanonin rannikolla brittiläisiä rauhanturvajoukkoja.
Alus poistettiin palveluksesta 1986 ja se myytiin Chilelle. Alus nimettiin "Almirante Latorreksi". Aluksen Sea Cat ohjukset korvattiin 1996 Barak ilmatorjuntaohjuksilla. Se poistettiin palveluksesta 1998. Alus upposi 11. huhtikuuta 2005, kun sitä oltiin hinaamassa romutettavaksi.
Elokuu (yhtye)
Elokuu on suomalainen hip hopia ja iskelmää yhdistelevä yhtye, jonka muodostavat reggaeartisti Nopsajalka, rap-artisti Juno ja tuottaja Jonas W. Karlsson. Yhtye perustettiin vuoden 2011 lopulla ja se kutsuu musiikkiaan cityhumpaksi.
Elokuu-projekti sai alkunsa, kun tuottaja Jonas W. Karlsson soitti Nopsajalalle tuottamaansa omintakeista musiikkia keväällä 2011. Kaksikko alkoi työstää musiikkia yhdessä ja sekoittivat swingiä ja jazzia suomirapiin. Myöhemmin mukaan lisättiin iskelmämusiikin vaikutteita ja Elokuu oli saanut ”cityhumppa”-tyylinsä. Nopsajalka ei aluksi ajatellut tekevänsä kappaleita omaan käyttöönsä, mutta hänen soitettuaan Elokuu-demopätkiä Junolle keikkareissujen yhteydessä innostui kumpikin asiasta yhä enemmän. Junon lähdettyä projektiin mukaan oli Elokuu lopulta syntynyt.
20. tammikuuta 2012 Elokuu julkaisi ensimmäisen singlensä ”Soutaa huopaa” digitaalisesti. Kappale nousi julkaisunsa jälkeen Suomen iTunesin ostetuimmaksi kappaleeksi, oli kolme viikkoa peräkkäin Spotifyn kuunnelluin kappale, nousi Suomen soitetuimmaksi radiokappaleeksi ja kappaleeseen kuvattu musiikkivideo oli Suomen tv-kanavien esitetyin video. ”Soutaa huopaa” oli myös parhaimmillaan Suomen virallisen singlelistan toisella sijalla. Yhtyeen toinen single ja musiikkivideo julkaistiin kappaleesta ”Saatilla” 5. huhtikuuta 2012. Se puolestaan nousi parhaimmillaan Suomen virallisen singlelistan 8. sijalle. Kolmas musiikkivideo julkaistiin 10. elokuuta 2012 kappaleesta ”Kullankaivaja”. Elokuun debyyttialbumi "Hääväki saapuu" julkaistiin 11. huhtikuuta 2012 EMI:n kautta. Albumi nousi Suomen virallisen listan toiselle sijalle julkaisuviikollaan.
Elokuun toinen albumi, "Pöytä on katettu", julkaistiin 24. toukokuuta 2013. Se sijoittui kahdeksannelle sijalle Suomen virallisella albumilistalla. Albumin esikoissingle "Tänään lähtee" julkaistiin saman vuoden helmikuussa, ja se nousi Suomen virallisen singlelistan 12. sijalle. Toinen single "Valvoo" julkaistiin kesällä 2013. Kummastakin singlestä on julkaistu myös musiikkivideot.
Yhtye soitti viimeisimmän keikkansa joulukuussa 2013. Nopsajalka on sittemmin ilmoittanut lopettaneensa keikkailun.
Laivaston soittokunta
Laivaston soittokunta (LAIVSK) on Suomen puolustusvoimien yksi virallisista sotilassoittokunnista ja merivoimien edustusorkesteri. Laivaston soittokunnan kotipaikkakunta on Turku ja sen kotijoukko-osasto oli vuoden 2013 loppuun asti Saaristomeren meripuolustusalue. Nykyisin Laivaston soittokunta kuuluu Merivoimien esikunnan alaisuuteen. Soittokunnan aikaisempi nimi oli Turun Varuskuntasoittokunta (TurSK).
Soittokunnan päällikkökapellimestarina toimii musiikkikomentajakapteeni Petri Junna ja kapellimestarina musiikki-kapteeniluutnantti Jarkko Aaltonen. Soittokunnan soittavassa kokoonpanossa palvelee 32 ammattimuusikkoa. Soittokunta on esiintynyt mm. Turun filharmonisen orkesterin ja useiden tunnettujen kuorojen kanssa yhteiskonserteissa. Yksi vakiintuneista esiintymispaikoista on Suomen Turun joulurauhan julistustilaisuus jouluaattona.
Laivaston soittokunnan kunniamarssi on sotilassoittokuntien kunniamarssi, Bernhard Henrik Crusellin säveltämä Crusellin marssi.
Muun muassa Georg Malmstén on palvellut Laivaston soittokunnassa.
Sumakit
Sumakit ("Rhus") on kasvisuku sumakkikasvien heimossa. Sukuun kuuluu noin 200 lajia ("Toxicodendron"-suku mukaan lukien), joita kasvaa maailman lauhkeilla ja lämpimillä alueilla. Ne ovat tavallisesti kaksikotisia puita, pensaita tai liaaneja. Sumakeista monet ovat hyötykasveja, esimerkiksi koristekasveja, tanniinien tai mausteiden lähteitä.
Viljeltyjä sumakkeja:
Muita suvun lajeja:
Up All Night
Up All Night tai Up All Nite voi viitata:
Rump Shaker
Rump Shaker voi viitata:
Koirankielet
Koirankielet ("Cynoglossum") on kasvisuku lemmikkikasvien heimossa. Siihen kuuluu noin 75 lajia. Suvun tieteellinen nimi "Cynoglossum" johtuu kreikan kielen koiraa ja kieltä tarkoittavista sanoista.Tiibetinkoirankieli ja intiankoirankieli ovat Aasiasta kotoisin olevia koristekasvina viljeltyjä lajeja. Suomessa tavataan luonnonvaraisena rohtokoirankieltä, joka on harvinainen muinaistulokaskasvi Etelä-Suomessa.
Gotta Be You
Gotta Be You voi viitata:
Take It to the Limit
Take It to the Limit voi viitata:
Neidonkielet
Neidonkielet ("Echium") on kasvisuku lemmikkikasvien heimossa. Sukuun kuuluu noin 60 lajia, joita kasvaa alkuperäisenä Euroopassa, Afrikassa ja Länsi-Aasiassa. Lajirunsauden painopiste on Makaronesiassa, missä tavataan 27 endeemistä eli kotoperäistä neidonkielilajia. Suvun tieteellinen nimi "Echium" tulee kreikan kyykäärmettä tarkoittavasta sanasta "echis".
Viljeltyjä lajeja:
Muita lajeja:
Robin ja Marian
Robin ja Marian ("Robin and Marian") on vuonna 1976 ensi-iltansa saanut romanttinen seikkailudraama, joka kertoo ikääntyneiden Robin Hoodin ja Marian-neidon rakkaudesta. Elokuva seuraa heidän jälleenkohtaamistaan 20 vuotta Robinin nuoruudenseikkailujen jälkeen. Elokuvan pääosia esittävät Sean Connery Robin Hoodina, Audrey Hepburn Marian-neitona ja Robert Shaw Nottinghamin seriffinä. Elokuvan on ohjannut Richard Lester.
20 vuotta on kulunut siitä, kun Robin Hood varasti rikkailta köyhille, uhmasi Nottinghamin seriffiä ja suisti prinssi Juhanan valtaistuimelta. Sittemmin Robin Hood on taistellut kuningas Rikhardin kanssa ristiretkillä. Tämän kuoltua Robin palaa takaisin Sherwoodin metsään ottaakseen itselleen takaisin Marian-neidon. Nunnaksi ryhtynyt Marian on Nottinghamin seriffin vankina, ja Robin joutuu jälleen kohtaamaan vanhan vihollisensa saadakseen elää rauhassa Marianin kanssa.
"Video-oppaassa" vuodelta 1994 "Robin ja Marian" saa kolme tähteä viidestä, mikä vastaa sanallista arviota ”hyvä”.
G-Force – miniagentit
G-Force – miniagentit on vuonna 2009 julkaistu komediaelokuva, joka kertoo salaisten agenttien eläimistä, jotka on koulutettu toimimaan rikollisuutta vastaan. Elokuvan pääosia esittävät Zach Galifianakis, Kelli Garner, Will Arnett, Gabriel Casseus, Jack Conley, Bill Nighy, Mini Anden, Tyler Patrick Jones, Piper Mackenzie Harris ja Justin Mentell. Elokuvan äänirooleja esittävät Sam Rockwell, Tracy Morgan, Penélope Cruz, Nicolas Cage, Steve Buscemi, Dee Bradley Baker, Jon Favreau, Hoyt Yeatman IV ja Max Favreau. Elokuvan on ohjannut Hoyt H. Yeatman Jr.. Elokuva menestyi taloudellisesti kritiikistä huolimatta.
Häly
Häly merkitsee akustiikan terminä epä­säännöllisten, jaksottomien värähdysten muodostamaa ääntä. Toisin kuin sävelellä, hälyllä ei siis ole määrättyä sävel­korkeutta..
Hälyääniä käytetään sävelten ohella jonkin verran musiikissakin. Niinpä monilla lyömä­soittimilla kuten rummuilla ei saada määrä­korkuisia säveliä, ainoastaan sävel­tasoltaan epä­määräisiä häly­ääniä..
Fonetiikassa hälyllä tarkoitetaan äänteen piirrettä, joka syntyy ääntöväylän supistuma­kohdassa pyörteisen eli turbulentin ilmavirtauksen vaikutuksesta. Sellainen kuuluu moniin konsonantteihin, varsinkin frikatiiveihin, ja varsinkin spiranteissa se on varsin voimakas.
Lucía Pérez
Lucía Pérez Vizcaíno (s. 5. heinäkuuta 1985, O Incio, Galicia, Espanja) on espanjalainen laulaja. Hän edusti kotimaataan vuoden 2011 eurovision laulukilpailussa kappaleella "Que me quiten lo bailao".
Luonnollinen lapsuus
Luonnollinen lapsuus on Tiina Kaitaniemen vuonna 2010 ilmestynyt kirja, joka käsittelee lastenhoidon käytäntöjä biologian näkökulmasta. Teoksen julkaisi Avain.
Volvo City L
Volvo City L on Carrus City L:n pohjalta tehty kaupunkiliikennebussi, jota valmistettiin vuosina 2003–2005
Volvon tehtaalla Wrocławissa, Puolassa sekä Säfflen tehtaalla Ruotsissa, kun Carrus City L:n valmistus päättyi. Suomessa Volvo City L:ää käyttivät pääkaupunkiseudulla Nobina Finland ja Transdev sekä Turussa SL-Autolinjat.
Kaikki Volvo City L:t on rakennettu Volvo B7RLE -alustalle, ja niissä on takamoottori.
Erik Condra
Erik Condra (s. 6. elokuuta 1986 Trenton, Michigan) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seura Dallas Starsia.
Condra pelasi ennen vuonna 2009 alkanutta ammattilaisuraansa Texarkana Banditsissa juniorisarja North American Hockey Leaguessa (NAHL) kaudella 2003–2004, Lincoln Starsissa juniorisarja United States Hockey Leaguessa (USHL) kaudella 2004–2005 ja Notre Damen yliopiston joukkueessa yliopistosarja Central Collegiate Hockey Associationissa (CCHA) vuosina 2005–2009. Hän oli voittamassa CCHA:n mestaruutta kahtena vuonna, 2007 ja 2009, jälkimmäisenä joukkueensa kapteenina. Hän oli kaikilla neljällä yliopistokaudellaan joukkueensa paras pistemies ja hänet nimettiin vuonna 2006 CCHA:n tulokkaiden tähdistökentälliseen sekä vuonna 2009 CCHA:n toiseen tähdistökentälliseen.
Ottawa Senators varasi Condran NHL:ään numerolla 211 seitsemännellä kierroksella. Hän aloitti vuonna 2009 Ottawan farmijoukkueessa Binghamton Senatorsissa AHL:ssä, jossa pelasi koko kauden 2009–2010. Ensiesiintymisensä NHL:ssä hän teki 15. helmikuuta 2011, jolloin Ottawa pelasi New York Islandersia vastaan. Condra pelasi kaudella 2010–2011 26 NHL:n runkosarjaottelua, joissa teki yhteensä 11 tehopistettä, kuusi maalia ja viisi syöttöpistettä. Suurimman osan kaudesta hän pelasi Binghamtonissa, jossa oli voittamassa vuonna 2011 AHL:n mestaruutta Calder Cupia.
Evoluutio ja ihmisluonto
Evoluutio ja ihmisluonto on Petri Ylikosken ja Tomi Kokkosen vuonna 2009 ilmestynyt kirja, joka käsittelee evoluution ja yhteiskuntatieteiden suhdetta tieteenfilosofian näkökulmasta. Teoksen julkaisi Gaudeamus.
HMS Fife
HMS Fife (viirinumero D20) oli Britannian Kuninkaallisen laivaston County-luokan hävittäjä.
Alus tilattiin 26. syyskuuta 1961 Fairfield Shipbuilding and Engineering Companyltä ja sen köli laskettiin 1. kesäkuuta 1962. Alus laskettiin vesille 9. heinäkuuta 1964 ja se otettiin laivastopalvelukseen 21. kesäkuuta 1966.
"HMS Fifen" B-torni korvattiin neljällä Exocet-merimaaliohjuksen laukaisualustalla 1970-luvun puolivälissä. Alus palveli Karibianmerellä 1979, jolloin se avusti hurrikaani Davidin runtelemaa Dominicaa. Falklandin sodan alkaessa alus oli telakalla, eikä se siten osallistunut sotatoimiin. Alus oli 1986 modernisoitavana, jolloin se muunnettiin koululaivaksi ja sen Sea Slug -ohjustenlaukaisualustat poistettiin. Poistolla saatiin lisää majoitus- ja opetustiloja.
Alus teki "HMS Junon" kanssa purjehduksen Suurille järville ja vieraili muun muassa toukokuussa 1997 Chicagossa. Palattuaan Britteinsaarille kadetit laskettiin maihin Dartmouthissa, josta alus jatkoi matkaansa Portsmouthiin. Se poistettiin palveluksesta kesäkuussa.
"HMS Fife" myytiin 12. elokuuta Chilelle, joka nimesi aluksen "Blanco Encaladaksi". Alus modernisoitiin Chileen saavuttuaan Talcahuanossa, jolloin hyödynnettiin poistetun Sea Slug järjestelmän jättämää vapaata tilaa rakentamalla suurempi hangaari. Alus palasi telakalta toukokuussa 1988. Aluksen Sea Cat -ohjukset korvattiin 1996 Barak ilmatorjuntaohjusjärjestelmä.
Alus poistettiin palveluksesta 12. joulukuuta 2003 ja se myytiin romutettavaksi marraskuussa 2005.
Should I Stay or Should I Go
Should I Stay or Should I Go on brittiläisen punkyhtye The Clashin vuonna 1982 julkaistu kappale. Se julkaistiin alun perin albumilla "Combat Rock". Kappale on The Clashin ainoa Britannian singlelistan ensimmäiselle sijalle noussut kappale; tämänkin single saavutti vasta uudelleenjulkaisunsa yhteydessä vuonna 1991. Suomessa se nousi virallisen singlelistan sijalle 4.
Marraskuussa 2004 "Rolling Stone" -lehti arvosti kappaleen sijalle 228 "The 500 Greatest Songs of All Time" -listallaan.
Artur Kotenko
Artur Kotenko (s. 20. elokuuta 1981 Tallinna, Viro) on virolainen jalkapallomaalivahti, joka pelaa Veikkausliigan FF Jarossa.
CLEEN
CLEEN Oy (Cluster for Energy and Environment) on energia- ja ympäristöalan yritysten sekä tutkimuslaitosten vuonna 2008 perustama SHOK eli strategisen huippuosaamisen keskittymä. CLEEN:in tehtävänä on koota suomalaista energia- ja ympäristöalan huippuosaamista entistä kilpailukykyisemmiksi kokonaisuuksiksi. CLEEN:in osakkaina on kansainvälisiä yrityksiä, jotka harjoittavat Suomessa huomattavaa energia- ja ympäristöalan tutkimus- ja kehitystoimintaa sekä kansallisesti merkittävimmät tutkimusyhteisöt. CLEEN on voittoa tavoittelematon osakeyhtiö.
Tutkimus- ja innovaationeuvosto (ent. Tiede- ja teknologianeuvosto) lanseerasi strategisen huippuosaamisen keskittymät kesällä 2006. Tavoitteeksi asetettiin suomalaisen vientiliiketoiminnan lisääminen uudenlaisen yritysten ja yliopistojen ja tutkimuslaitosten muodostaman yhteenliittymän avulla. Vuoteen 2011 mennessä kyseisiä keskittymiä on Suomessa perustettu kuusi kappaletta.
CLEEN:illä on 45 osakasta, joista 28 on alalla toimivia teollisuusyritysosapuolta ja 17 tutkimusosapuolta.
Teollisuusyritysosapuolet ovat ABB, Andritz, Ekokem, FCG Planeko, Fortum, Foster Wheeler Energia Oy, Gasum, Helsingin Energia, Hollming Oy, Kemira, Kumera Oy, Kuusakoski, Lassila & Tikanoja, Metso, Neste, Outokumpu, Outotec, Pohjolan Voima, Rautaruukki, Stora Enso, The Switch Engineering, UPM-Kymmene, Vaisala, Vantaan Energia, Vapo, Vattenfall Verkko, Wärtsilä Finland, ÅF-Consult Oy.
Tutkimusosapuolia ovat Aalto-yliopisto,Geodeettinen laitos (GL) Geologian tutkimuskeskus (GTK), Helsingin yliopisto, Ilmatieteen laitos, Itä-Suomen yliopisto, Jyväskylän yliopisto, Lappeenrannan teknillinen yliopisto, Maa- ja elintarviketalouden tutkimuskeskus MTT, Metsäntutkimuslaitos (Metla), Mittatekniikan keskus (MIKES), Oulun yliopisto, Suomen ympäristökeskus (SYKE), Tampereen teknillinen yliopisto, Vaasan yliopisto, VTT, Åbo Akademi.
Toiminnan lähtökohtana on uudenlainen elinkeinoelämän tarpeista lähtevä teknillinen tutkimus ja tuotekehitys. Siihen kuuluu strateginen tutkimus, sovellettu tutkimus sekä uuden teknologian pilotointi ja demonstrointi. Tavoitteena on yritysten, tutkimustahojen sekä julkisten rahoittajien, joista tärkeimpänä Tekes, yhteistyön tiivistyminen ja tehostuminen. Tuloksena on suomalaisen tutkimuksen kansainvälistyminen ja kansainvälisen kilpailukyvyn kehittyminen.
CLEEN:in julkistamat strategiset tutkimuksen teema-alueet vuosille 2012-2014 ovatTavoitteiden saavuttamiseksi CLEEN organisoi, koordinoi ja hallinnoi tutkimushankkeissa tapahtuvaa tutkimusyhteistyötä ja sen rahoitusta.
Tällä hetkellä CLEEN koordinoi seitsemää eri tutkimusohjelmaa:
Brigitte Nielsen
Brigitte Nielsen (oik. Gitte Nielsen, s. 15. heinäkuuta 1963 Kööpenhamina, Tanska) on tanskalainen malli, näyttelijä ja laulaja. Malliurallaan Nielsen työskenteli useille huippumuotimerkeille, esimerkiksi Giorgio Armanille, Gianni Versacelle ja Gianfranco Ferrélle New Yorkissa, Pariisissa ja Berliinissä.
Näyttelijänä Nielsen debytoi vuonna 1985 miekka ja magia -elokuvan "Red Sonja" pääosassa. Samana vuonna hän esiintyi myös elokuvassa "Rocky IV".
Nielsen on ollut naimisissa viidesti, muun muassa näyttelijä Sylvester Stallonen kanssa 1985–1987. Nielsenillä on yhteensä neljä aikuista poikaa ja vuoden 2018 kesällä koeputkihedelmöityksen avulla syntynyt Frida-niminen tytär, jonka isä on Nielsenin viides aviomies, Mattia Dessi.Nielsen on esiintynyt myös lukuisissa televisioelokuvissa ja -ohjelmissa.
Viimeiset ja ensimmäiset
Viimeiset ja ensimmäiset () on tulevaisuuden historiaa kuvaava tieteiskirja, jonka kirjoitti brittiläinen tieteiskirjailija Olaf Stapledon. "Viimeiset ja ensimmäiset" kattaa ihmiskunnan historian nykyisyydestä aina kahden miljardin vuoden päähän, kuvaten 18. erillistä "ihmiskuntaa", joista ensimmäinen ja primitiivisin olemme me.
Stapledonin käsitys historiasta perustuu Hegelin filosofiaan, jonka mukaan sivilisaatio yksi toisensa jälkeen nousee ja tuhoutuu, mutta seuraavat sivilisaatiot yltävät aina pidemmälle kuin edeltäjänsä. Esimerkiksi nykyinen länsimaat on Antiikin sivilisaation perillinen, kuitenkin yltäen paljon pidemmälle kuin antiikin sivilisaatio ylsi. Kirja esittelee uusina ideoina mm. geenimanipulaation ja varhaisen esimerkin superälystä.
Christian Andreasen
Christian Andreasen (s. 18. toukokuuta 1988 Aalborg, Tanska) on tanskalainen jalkapalloilija, pelipaikaltaan keskikenttäpelaaja.
Andreasen edusti juniorina Gistrupia, AaB Fodboldia ja Randersia. Ensimmäisen ammattilaissopimuksensa hän teki Randersin kanssa kesällä 2007. Kaudella 2009 hän pelasi lainasopimuksella kahdeksan ottelua Veikkausliigaa Turun Palloseurassa, ja teki otteluissa viisi maalia. Lainan päätyttyä heinäkuussa 2009 Andreasen allekirjoitti kaksivuotisen sopimuksen Thistedin kanssa. Syksyllä hän sai jännevamman, jonka vuoksi hän ei voinut pelata ennen lokakuuta 2010. Tammikuussa 2012 Andreasen tuli Veikkausliigan Kuopion Palloseuran testattavaksi. Hän pelasi ensimmäisen virallisen ottelunsa KuPS:ssa 20. tammikuuta, kun se kohtasi Liigacupissa JJK Jyväskylän, ja teki ottelussa joukkueensa ainoan maalin tasoittaen ottelun muutamaa minuuttia ennen pelin päättymistä.
Ilari Kaila
Ilari Kaila (s. 1978) on suomalainen säveltäjä. Kaila opiskeli sävellystä Sibelius-Akatemiassa vuosina 1998–2003 opettajinaan Olli Kortekangas ja Eero Hämeenniemi. Hän opiskeli vuosina 2004-2010 Stony Brook -yliopistossa New Yorkissa valmistuen musiikin tohtoriksi, ja on opettanut musiikkia New Yorkin Columbia-yliopistossa. Tällä hetkellä (2017) hän on composer-in-residence Hong Kongin HKUST-yliopistossa. Vuonna 2018 Ilari Kailalla oli sävellyskonsertti Mata-festivaalilla New Yorkin kaupungissa.
Kaila on myös politiikkaan, ihmisoikeusasiohin, ja musiikkiin keskittyvä vapaa toimittaja. Hän on tehnyt musiikkiaiheisia radiodokumentteja Yleisradiolle.
Dead Again (Type O Negativen albumi)
Dead Again On Type O Negativen viimeinen studioalbumi. Se julkaistiin vuonna 2007. Dead Again oli ensimmäinen Type O albumi sitten The Origin of the Fecesin, jolla rumpali Johnny Kelly soitti rumpukoneen sijaan.
Albumi nousi Suomen virallisen listan sijalle 5.
Dead Againin lyriikka pohjautuu vahvasti Peter Steelen henkilökohtaisiin ongelmiin, kuten kokaiiniriippuvuuteen, vankilareissuihin ja sukulaisten kuolemaan. Hän olikin maininnut omistavansa albumin äidilleen, joka ennen kuolemaansa auttoi Steeleä kappaleiden sanoitusprosessissa. Albumi on hyvin moniulotteinen ja sisältää Type O Negativen koko linjan tuoden myös paljon uusia elementtejä mukanaan. Esimerkkeinä Life Is Killing Me-linjaa jatkavan nimikkoraidan, October Rust-henkisen September Sunin ja raskautta uhkuvan Profit of Doomin. Albumilla on myös yhtyeen uran toiseksi pisin studioäänite "These Three Things", joka on yhtyeen mittapuulla hyvin progressiivinen. Type O Negativelle tyypillinen voimakkaasti särötetty kitara/basso-osasto on hieman laantunut, vaikka kakkosraita Tripping A Blind Man onkin hyvin lähellä Carnivoren soundia.
Sävellys ja sanoitus Peter Steele, ellei toisin mainita.
Kitukränn
Kitukränn on Vanhassa Raumassa sijaitseva Suomen kapein katu. Kuninkaankadun ja Kauppakadun yhdistävä kuja on mitattu vain 213 cm leveäksi. Rauman Kilta päätyi mittauksessaan lukuun 263,4 senttimetriä. Pituutta sillä on noin 60 metriä. Moottoriajoneuvolla ajo on Kitukrännillä kielletty.
Katu esiintyy ensimmäisen kerran kartoissa vuonna 1784, jolloin se on merkitty Daniel Gadolinin 1756 piirtämän kartan kopioon. Kitukränn on kuitenkin todennäköisesti vielä tätäkin vanhempi.
Kadun nimen jälkiosa tulee ruotsin kielen kujaa merkitsevästä sanasta "gränd". Etuosa tulee todennäköisesti "kituliaasta" tai "kitukasvuisesta". Toisen teorian mukaan se tulisi ruotsin kielen ulostetta tarkoittavasta sanasta "skit". Tuolloin kujaa olisi käytetty keskiaikaiseen tapaan jätteiden kaatopaikkana ennen viemäriverkoston rakentamista.
Viimeinen lohikäärme
Viimeinen lohikäärme (engl. "Dragonheart") on vuonna 1996 julkaistu fantasia/seikkailuelokuva. Elokuvan pääosia esittävät Dennis Quaid, David Thewlis, Pete Postlethwaite, Jason Isaacs, Julie Christie, Dina Meyer, Brian Thompson, Terry O'Neill ja John Gielgud. Sean Connery ääninäyttelee elokuvassa Draco-nimistä lohikäärmettä. Elokuvan on ohjannut Rob Cohen. Elokuva oli taloudellinen menestys ja voitti Saturn-palkinnon Parhaasta fantasiaelokuvasta ja Hollywood Digital Awardin. Elokuva sai myöhemmin jatko-osan "", joka julkaistiin suoraan videolle.
Borneonsureli
Borneonsureli ("Presbytis hosei") on vanhan maailman häntäapinoihin kuuluva kädellislaji. Se elää kotoperäisenä Borneon saarella, jossa sitä tavataan Bruneissa, Kalimantanissa (Indonesia) ja Itä-Malesiassa. Sen elinympäristöä ovat subtrooppiset ja trooppiset metsät. Sen uhkana on elinympäristöjen häviäminen.
Sen alalajeista hävinneeksi luultu "Presbytis hosei canicrus" on havaittu uudestaan. Asia julkistettiin tammikuussa 2012. Niitä oli tallentunut kuviin, joihin oli tarkoitus kuvata Borneon saarella muita eläinlajeja. Sen elinalueiden metsiä on tuhoutunut tulipaloissa ja niitä on raivattu ihmisten käyttöön. Löytöpaikka on Wehean sademetsä. Apina on suurikokoinen ja harmaa, ja sillä on valkea kaulus.
Lajilla on neljä alalajia:
Aalto-optiikka
Aalto-optiikka eli "fysikaalinen optiikka" tutkii niitä optiikan ilmiöitä, joissa valon aaltoluonteella on oleellinen merkitys ja joita sen vuoksi ei voida käsitellä pelkästään sädeoptiikan eli "geometrisen optiikan" keinoin. Tyypillisiä aalto-optiikan ilmiöitä ovat:
Gerald Celente
Gerald Celente (s. 29. tammikuuta 1946) on yhdysvaltalainen tulevaisuudentutkija, "Trends Journal" -lehden perustaja, talousasiantuntija ja julkaisija, joka tekee arvioita globaalin talouden ja muiden historiallisesti merkittävien tapahtumien pohjalta. Celente on koulutukseltaan juristi ja hän on sanonut olevansa "poliittinen ateisti" sekä "maailman kansalainen" viitaten siihen, ettei ole Yhdysvaltain presidenttien tai hallituksen alamainen. Hän on esiintynyt vieraana lukuisissa ohjelmissa kuten: "The Oprah Winfrey Show", "The Today Show", "Good Morning America", "CBS Morning News", "The Glenn Beck Show", "NBC Nightly News", "The Alex Jones Show" ja "Russia Today"."
Aldon Smith
Aldon Smith (s. 25. syyskuuta 1989, Greenwood, Mississippi) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan San Francisco 49ersissa.
Vaikka yleisesti oletettiin San Francisco 49ersin varaavan kulmapuolustajan vuoden 2011 NFL:n varaustilaisuuden ensimmäisellä vuorollaan, he valitsivat tilaisuuden seitsemäntenä pelaajana Missourin yliopistossa yliopistojalkapalloa pelanneen Smithin. Vakuuttavan tulokaskauden pelannut Smith oli vahva ehdokas NFL:n vuoden puolustavan tulokkaan palkinnon voittajaksi, jääden kuitenkin äänestyksessä Von Millerin taakse.
Toisella kaudellaan Smith jatkoi vahvoja otteitaan. 19. marraskuuta 2012 pelatussa ottelussa Chicago Bearsia vastaan Aldon Smith säkitti vastustajan pelinrakentaja Jason Campbellin 5.5 kertaa, joka oli uusi ennätys Monday Night Footballin historiassa.
Smith joutui pidätetyksi Miamissa 28. tammikuuta 2012 rattijuopumuksesta epäiltynä.
Osteriahvenet
Osteriahvenet (Ostracoberycidae) on ahvenkaloihin kuuluva heimo. Heimon lajeja tavataan Intian valtamerestä ja Tyynestämerestä.
Osteriahventen heimoon kuuluu yksi suku ja kolme lajia. Lajit ovat osteriahven ("Ostracoberyx dorygenys"), "Ostracoberyx fowleri" ja "Ostracoberyx paxtoni". Heimo on alun perin luokiteltu kuuluvaksi limapääkalojen lahkoon ("Beryciformes") ja sittemmin ahvenkalojen lahkoon joko meriahventen ("Serranidae") tai sinikalojen ("Pomatomidae") heimoon kuuluvaksi. Vuonna 1984 osteriahvenet erotettiin omaksi heimokseen "Percoidei"-alalahkoon.
Osteriahvenlajit ovat pienehköjä kaloja ja kasvavat suurimmillaan noin 19 cm:n pituisiksi. Tyypillinen piirre niille on, että kallon luut muodostavat pään suojaksi ikään kuin kypärän. Kiduskannessa on suurikokoinen piikki ja myös etumainen selkäevä ja peräevä ovat piikikkäät. Selkäeviä kaloilla on kaksi. Osteriahventen suomut ovat pienikokoiset. Poikaset eroavat aikuisista kaloista ruumiinmuodoltaan ollen hyvin korkearuumiisia ja suuripäisiä.
Osteriahvenia tavataan trooppisista vesistä Afrikan itärannikolta Japaniin ja Australiaan ulottuvalta vyöhykkeeltä. Lajit elävät tyypillisesti lähellä pohjaa 250–710 metrin syvyydessä. Niiden elintavoista tiedetään vain vähän.
Career Opportunities
Career Opportunities on brittiläisen punk-yhtye The Clashin kappale heidän debyyttialbumiltaan "The Clash". Toinen versio kappaleesta julkaistiin vuonna 1980 albumilla "Sandinista!", jossa Mickey Gallagherin kaksi poikaa, Luke ja Ben, lauloivat laulun.
Ferenc Rákóczi
Ferenc Rákóczi voi viitata ainakin seuraaviin henkilöihin:
UFL
UFL (lyhenne sanoista "United Football League") oli Yhdysvalloissa toiminut amerikkalaisen jalkapallon ammattilaisliiga. Se perustettiin vuonna 2007, ja ensimmäiset ottelut pelattiin lokakuussa 2009. Sarja lakkautettiin kesken kauden vuonna 2012.
Suurin osa UFL:n pelaajista oli joskus pelannut NFL:ssä, joka on lajin suurin ammattilaissarja.
Sarjan viimeisellä kaudella pelasi joukkuetta, Florida Tuskersin jouduttua lopettamaan ennen kauden 2011 alkua. Sarja oli suunnitellut uusien joukkueiden perustamista muun muassa Chattanoogaan, Salt Lake Cityyn ja Jacksoniin.
Kahtena ensimmäisenä kautena mestariksi kruunattiin Las Vegas Locomotives, joka hävisi kauden 2011 loppuottelussa Virginia Destroyersille.
American Idol (11. tuotantokausi)
American Idolin yhdestoista tuotantokausi alkoi Yhdysvalloissa 18. tammikuuta 2012. Ryan Seacrest toimi tälläkin tuotantokaudella Idolin juontajana. Tuomaristo pysyi samana kuin viime kaudella. Ohjelmaa esitettiin myös Suomessa Sub-kanavalla 26. tammikuuta alkaen. Muutoksia ei edelliskauteen verrattuna juuri ollut, paitsi Suomessa ohjelmaa esitettiin torstaina ja perjantaina.
Kilpailun voitti Phillip Phillips.